钦定古今图书集成/明伦汇编/闺媛典/第087卷 > 佘应泰妻叶氏
## 钦定古今图书集成/明伦汇编/闺媛典/第087卷 > 佘应泰妻叶氏

按《铜陵县志》：叶氏，庠生佘应泰妻。年二十九，夫亡，苦
育二子。贼至，欲犯之，氏抱幼子号泣。贼曰：“不从我即
杀尔子。”氏曰：“子可杀，身不可辱。”遂杀其子，曳之地曰：
“若再不从，则又杀尔子矣。”氏曰：“亦听杀耳。”骂不绝口。
贼又伤其弱子，血溅衣裾，氏遂触刃而死。